Yaşar Kemal

**Yaşar Kemal**, egentlig **Kemal Sadık Gökçeli**, (født 6. oktober 1923 i landsbyen Hemite [nå Gökçedam] i provinsen Osmaniye i Tyrkia, død 28. februar 2015 i Istanbul) var en tyrkisk forfatter. Han ble regnet som en av Tyrkias ledende forfattere og en fornyer av tyrkisk litteratur med en episk stil basert på folkediktningen i landet og preget av hans oppvekst i trange kår. Han ble som den første fra Tyrkia forestått som mottaker av nobelprisen i litteratur – ikke minst på grunn av sin debutroman *İnce Memed*. Ni av hans romaner har blitt filmatisert.

## Liv og virke
### Bakgrunn
Kemals foreldre var fattige kurdere som kom fra Van under første verdenskrig. I den fattige landsbyen Hemite, der han ble født, var familien hans de eneste kurderne, slik at Kemal lærte tyrkisk bedre enn kurdisk. Han skrev sine bøker på tyrkisk. Han regnet seg som tyrkisk forfatter uten å fremheve sin kurdiske bakgrunn. Han var det eneste av landsbyens barn som lærte å lese.

Kemal mistet et øye i samband med en fåreslakt, og hans far ble myrdet av sin fostersønn da Yasar var fem år. Disse traumatiske hendelser førte til at han fikk talebesvær, som varte til han var tolv år gammel.

### Forfatter
Tyrkiske medier drev kampanjer mot Kemal, og han ble tiltalt eller truet med tiltale for støtte til kurdisk separatisme. I 1995 ble han dømt til 20 måneders betinget fengsel for å ha oppfordret til separatisme. Han var en venn av Orhan Pamuk.
Kemal drømte om å få nobelprisen i litteratur, og ble nominert på 1970-tallet. Leo Tolstoj var ett av hans forbilder.
Under militærstyret i Tyrkia på 1970-tallet bodde Kemal en tid i Sverige. Han var først gift med Thilda Serrero, og giftet seg med Ayse S. Baban da han var blitt enkemann. Flere tusen møtte opp i Kemals begravelse 2. mars 2015, blant annet tidligere president Abdullah Gül og Orhan Pamuk

## Bibliografi
### Romaner og fortellinger

* *Sarı Sıcak*, 1952
* *İnce Memed*, 1955. Norsk oversettelse ved Reidar Revold 1971: *Magre Memed*
* *Teneke*, 1955
* *Orta Direk*, 1960. Norsk oversettelse ved Aud Greiff 1976: *Bomullsveien*
* *Yer Demir Gök Bakır*, 1963. Norsk oversettelse ved Aud Greiff 1978: *Jord av jern, himmel av kobber * ISBN 82-02-03977-0
* *Üç Anadolu Efsanesi*, 1967 
* *Ölmez Otu*, 1968. Norsk oversettelse ved Aud Greiff 1979: *Gresset som aldri dør* ISBN 82-02-04229-1
* *İnce Memed II*, 1969. Norsk oversettelse ved Aud Greiff 1974: *Tistlene brenner* ISBN 82-02-03062-5
* *Ağrıdağı Efsanesi*, 1970. Norsk oversettelse ved Aud Greiff 1975: *Legenden om Ararat* ISBN 82-02-03291-1
* *Binboğalar Efsanesi*, 1971. Norsk oversettelse ved Odd Lund 1976: *Legenden om de tusen okser* ISBN 82-574-0253-2
* *Çakırcalı Efe**, 1972
* *Akçasazın Ağaları/Demirciler Çarşısı Cinayeti*, 1974. Norsk oversettelse ved Aud Greiff 1974: *Mordet på smedens torg*
* *Akçasazın Ağaları/Yusufcuk Yusuf*, 1975
* *Yılanı Öldürseler*, 1976
* *Al Gözüm Seyreyle Salih*, 1976. Norsk oversettelse ved Aud Greiff 1983: *Salih og måken* 
* *Allahın Askerleri*, 1978
* *Kuşlar da Gitti*, 1978
* *Deniz Küstü*, 1978
* *Hüyükteki Nar Ağacı*, 1982
* *Yağmurcuk Kuşu/Kimsecik I*, 1980. Norsk oversettelse ved Aud Greiff 1999: *Ensomme Salman* ISBN 82-02-17584-4
* *İnce Memed III* (1984) 
* *Kale Kapısı/Kimsecik II*, 1985
* *İnce Memed IV*, 1987
* *Kanın Sesi/Kimsecik III*, 1991
* *Fırat Suyu Kan Akıyor Baksana*, 1997
* *Karıncanın Su İçtiği*, 2002 
* *Tanyeri Horozları*, 2002

### Dikt
* *Ağıtlar*, 1943 
* *Taş Çatlasa*, 1961
* *Yayımlanmamış 10 Ağıt*, 1985
* *Ustadır Arı*, 1995
* *Zulmün Artsın*, 1995

### Sakprosa
* *Yanan Ormanlarda 50 Gün* (reportasje), 1955
* *Çukurova Yana Yana* (reportasje), 1955
* *Peribacaları* (reportasje), 1957
* *Bu Diyar Baştan Başa* (reportasje), 1971
* *Bir Bulut Kaynıyor* (reportasje), 1974
* *Baldaki Tuz* (avisartikler 1959-74)
* *Ağacın Çürüğü* (artikler og taler), 1980

### Barnebøker
* *Filler Sultanı ile Kırmızı Sakallı Topal Karınca*, 1977

## Priser og utmerkelser

* Bjørnsonordenen 1997
* Stig Dagermanprisen 1997 
* Friedenspreis des Deutschen Buchhandels 1997, tale ved Günther Grass under overrekkelsen i Frankfurt am Main.
* Bjørnsonprisen 2013

## Referanser